钦定古今图书集成/明伦汇编/氏族典/第624卷 > 拓跋翰
## 钦定古今图书集成/明伦汇编/氏族典/第624卷 > 拓跋翰

按《魏书东平王传》：“东平王翰，真君三年封秦王，拜侍
中中军大将军，参典都曹事，忠贞雅正，百僚惮之。太
傅高允以翰年少，作《诸侯箴》以遗之。翰览之大悦，复
镇枹罕，以信惠抚众，羌戎敬服，改封东平王。世祖崩，
诸大臣等议欲立翰，而中常侍宗爱与翰不协，矫太
后令立南安王余，遂杀翰。”